stanford-oval/wikipedia huggingface dataset:
Bo Johansson

| Henkilötiedot |
| --- | --- | --- |
Koko nimi: Bo Johansson
Syntymäaika: 28. marraskuuta 1942 (ikä 81)
Syntymäpaikka: Kristdala, Ruotsi
Lempinimi: Bosse
Seurat
| Vuodet | Seura | O (M) |
| 1962–1972 1974–1976 |  Kalmar FF  Lindsdals IF |  |
Valmennusura
1973 1974–1976 1977–1978 1979–1981 1982–1983 1984–1985 1986–1988 1988–1989 1990–1991 1992–1994 1995 1996–2000 2003–2004 2005:  Kalmar FF  Lindsdals IF  Kalmar FF  Östers IF  Kalmar FF  FK Jerv  Östers IF  Panionios FC  Islannin maajoukkue  Silkeborg IF  HJK  Tanskan maajoukkue  IFK Göteborg  Molde FK
Bo Johansson (s. 28. marraskuuta 1942 Kristdala, Ruotsi) on ruotsalainen jalkapallovalmentaja ja entinen pelaaja.
Ura

Johanssonin pelaajaura oli vaatimaton,mutta valmennusurallaan hän on kiertänyt Eurooppaa ja toiminut kahteen otteeseen maajoukkuevalmentajana.
Johansson aloitti valmennusuransa 1977 Kalmar FF:ssä, jossa oli pelannut 10 vuotta. Kalmarista Johansson siirtyi Öster IF:ään, jonka peräsimessä hän voitti Allsvenskanin mestaruuden kahdesti 1980 ja 1981. 
Östersistä Johansson matkasi Kalmarin kautta norjalaiseen FK Jerviin, palasi välillä takaisin Östersiin ja 1988 siirtyi kreikkalaisen Panioniosin päävalmentajaksi.
1990 Johanssonista tuli Islannin jalkapallomaajoukkueen päävalmentaja. Hän jätti Islannin 1991 ja siirtyi Tanskaan Silkeborgin päävalmentajaksi. Voitettuaan Tanskan Superliigan 1994 Johansson jätti seuran.
1995 Johansson valmensi myös HJK:ta, kunnes 1996 tuli valituksi Tanskan jalkapallomaajoukkueen päävalmentajaksi. Johanssonin johdolla Tanska eteni MM-kisoihin 1998 ja EM-kisoihin 2000. Ranskan MM-kisoissa Tanska hävisi puolivälierissä Brasilialle 3–2. EM-turnaus meni penkin alle ja Tanska hävisi kaikki alkulohkon kolme otteluaan ja Johansson jätti Tanskan maajoukkueen. 
Johansson valmensi IFK Göteborgia 2003–2004 ja norjalaista Moldea kaudella 2005.
Ura > Meriitit valmentajana

Ruotsin mestaruus (2): 1980, 1981
Tanskan mestaruus: 1994
Norjan cup: 2005
MM-puolivälierät: 1994
EM-1.kierros: 2000
| 0 | 1 | 2 |
| --- | --- | --- |
| Edeltäjä: Viggo Jensen | Silkeborg IF:n päävalmentaja 1992–1994 | Seuraaja: Bosse Nilsson |
| 0 | 1 | 2 |
| --- | --- | --- |
| Edeltäjä: Jari-Pekka Keurulainen | HJK:n päävalmentaja 1995 | Seuraaja: Tommy Lindholm |
| 0 | 1 | 2 |
| --- | --- | --- |
| Edeltäjä: Richard Møller Nielsen | Tanskan maajoukkueen päävalmentaja 1996–2000 | Seuraaja: Morten Olsen |
| 0 | 1 | 2 |
| --- | --- | --- |
| Edeltäjä: Roger Gustafsson | IFK Göteborgin päävalmentaja 2003–2004 | Seuraaja: Arne Erlandsen |
Christian Süß

| Mitalit | Mitalit | Mitalit |  |
| --- | --- | --- | --- |
|  Christian Süß vuonna 2009. |  Christian Süß vuonna 2009. |  Christian Süß vuonna 2009. |  |
Maa:   Saksa
Miesten pöytätennis
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | joukkuepeli |  |
| MM-kilpailut  | MM-kilpailut  | MM-kilpailut  |  |
|  Hopeaa | Dortmund 2012 | joukkuepeli |  |
|  Hopeaa | Moskova 2010 | joukkuepeli |  |
|  Hopeaa | Shanghai 2005 | nelinpeli |  |
|  Hopeaa | Doha 2004 | joukkuepeli |  |
|  Pronssia | Bremen 2006 | joukkuepeli |  |
Christian Süß (s. 28. heinäkuuta 1985 Ahlen) on saksalainen ammattimainen pöytätennispelaaja. Süß oli mukana Pekingin olympialaisissa 2008 voittamassa olympiahopeaa joukkuekilpailussa. Pekingin kisojen kaksinpelissä Süß putosi jatkosta hävittyään toisen ottelunsa Valko-Venäjän Vladimir Samsonoville.
Colombier-Saugnieu

Saint-Exupéryn kansainvälinen lentoasema
Colombier-Saugnieu on kunta Rhônen departementissa Rhône-Alpesin hallintoalueella Ranskassa. Kunnassa oli 2 083 asukasta vuoden 1999 väestönlaskennassa. Colombier-Saugnieun pinta-ala on 28 neliökilometriä.
Saint-Exupéryn kansainvälinen lentoasema sijaitsee Colombier-Saugnieun kunnan alueella.
Berghamn (Nauvo)

Berghamn
| --- | --- |
Sijainti:  Parainen Varsinais-Suomi Suomi
Saariryhmä:  Turun saaristo
Merialue:  Saaristomeri
Pinta-ala:  0,64 km²
| --- | --- |
Asukasluku:  6
Asutuskeskukset:  Berghamn
muokkaa - muokkaa wikitekstiä - muokkaa Wikidataa
Berghamn on Nauvon pääsaaren eteläpuolella sijaitseva saari ja kylä. 64 hehtaarin kokoisella saarella asuu nykyään ympärivuotisesti kuusi ihmistä, mutta kesäisin mökkiläisten myötä määrä moninkertaistuu. Vuonna 2007 vakituisia asukkaita oli kolme.
Saari on hyvä satamapaikka eteläisellä Saaristomerellä – satamapaikkaa ovat käyttäneet jo viikingit. Maakirjojen mukaan saarella on asuttu 1500-luvulta lähtien. Enimmillään asukkaita on ollut 1800-luvun lopulla, yli 40. He elättivät itsensä kalastamalla ja hylkeenpyynnillä sekä linnustuksella ja karjaa pitämällä. Verot maksettiin kalassa. Saarelle asennettiin sähköt 1980-luvulla.
Saaren pohjoinen osa on Saaristomeren kansallispuistoa, johon kuuluu perinnemaiseman muodostama Västerbyn kalastajatila. Tilan päärakennus on sisustettu 1940–50-lukujen tyyliin. Berghamnnin kylä on myös osa Museoviraston valtakunnallisesti merkittäväksi rakennetuksi kulttuuriympäristöksi määrittelemää Länsi-Turunmaan ulkosaariston kyläasutusta.
Liikenneyhteydet

Yhteysalus M/S Baldur  liikennöi säännöllisesti Nauvon Pärnäisistä Berghamniin. Saarella on vierasvenesatama. Maantieyhteyttä ei ole.
Aiheesta muualla

luontoon.fi: Berghamnin perinneympäristö ja luontotupa
Charlie Hoag

| Mitalit> Maa:  Yhdysvallat.Miesten koripallo. Olympialaiset  | Mitalit> Maa:  Yhdysvallat.Miesten koripallo. Olympialaiset  | Mitalit> Maa:  Yhdysvallat.Miesten koripallo. Olympialaiset  | Maa:  Yhdysvallat> Miesten koripallo. |
| --- | --- | --- | --- |
|  Kultaa | Helsinki 1952 |  |  |
Charles ”Charlie” Monroe Hoag (19. heinäkuuta 1931 Tulsa, Oklahoma – 8. maaliskuuta 2012 Kansas City, Missouri) oli yhdysvaltalainen koripalloilija, amerikkalaisen jalkapallon pelaaja ja olympiavoittaja.
Hoag pelasi Kansasin yliopistossa koripalloa ja amerikkalaista jalkapalloa 1950–1953. Phog Allenin valmentamassa Kansas Jayhawksin koripallojoukkueessa Hoag pelasi 1950–1951 ja 1951–1952. Jälkimmäisellä kaudella Jayhawks voitti NCAA:n Big Seven Conferencen mestaruuden. Hoag oli yksi seitsemästä Jayhawks-pelaajasta Yhdysvaltain maajoukkueessa, kun se voitti kultaa Helsingin kesäolympialaisissa 1952. Hoag pelasi seitsemässä ottelussa tehden yhteensä 20 pistettä.
Amerikkalaisessa jalkapallossa Hoag valittiin 1950 ja 1952 NCAA:n konferenssin tähdistökentällisen halfbackiksi. Hän oli Jayhawksin kapteeni 1952. Helsingin olympiaturnauksen jälkeen hänen oli tarkoitus aloittaa uusi kausi amerikkalaisessa jalkapallossa, mutta paha polvivamma lopetti hänen urheilu-uransa kokonaan. Cleveland Browns varasi hänet kuitenkin NFL:ään varaustilaisuudessa 1953.
Hoag kuoli maaliskuussa 2012.
Börje Gunnarson

Börje Gunnarson (18. heinäkuuta 1906 – 6. marraskuuta 1969) oli suomalainen ruotsin kielellä kirjoittanut esseisti.
Teoksia

Essäer. Sällskapet Bokvännerna i Finland, Helsingfors 1972
Två journaler förda på skärgårdsflottan år 1790 ombord på galären Västgöthadahl. Frenckellska tryckeriaktiebolagets presentbokserie 17. Helsingfors 1973
Certés

Certés on kylä Andorrassa Sant Julià de Lòrian kunnassa. Vuoden 2018 arvioissa kylässä oli 76 asukasta.
Colombon piirikunta

Colombon piirikunta (sinhaliksi කොළඹ දිස්ත්‍රික්කය, Koḷam̆ba distrikkaya, tamiliksi கொழும்பு மாவட்டம், Koḻampu māvaṭṭam) on yksi Sri Lankan 25 piirikunnasta. Se kuuluu Läntiseen provinssiin ja rajautuu pohjoisesta Gampahan piirikuntaan, idästä Ratnapuran piirikuntaan, etelästä Kalutaran piirikuntaan ja lännestä Mannarinlahteen.
Certosa di Santa Martino

Certosa di Santa Martino
Certosa di Santa Martino on Napolissa Italiassa sijaitseva museo. Museorakennus on alun perin 1300-luvulla rakennettu kartusiaaniluostari. Museona se on toiminut vuodesta 1866. Museon nähtävyyksiä on jouluseimiosaston Presepe Cuciniello-asetelma. Luostarissa on lisäksi taidegalleria. Museossa on myös osasto, joka esittelee kuninkaallista laivastoa.
Celebrimbor

Celebrimbor on kuvitteellinen hahmo J. R. R. Tolkienin Taru sormusten herrasta -kirjan maailmassa. 
Toisella Ajalla Celebrimbor oli Eregionin sepistä taitavin ja takoi haltioille kolme mahtisormusta, jotka antoivat kantajilleen eri voimia tai ominaisuuksia.
Celebrimbor ”Hopeakäsi” on haltia Finwën suvusta. Hän on Curufinin poika ja Fëanorin pojanpoika. Isänsä Curufinin karkottamisen jälkeen hän jäi Nargothrondiin asumaan. Hän sai surmansa Sauronin kädestä, jolloin Fëanorin suku sammui.
Esiintymiset muualla

Celebrimbor esiintyy Middle-earth: Shadow of Mordor -pelissä. Siinä Celebrimbor on vankina Mordorissa. Hän varastaa Sauronin sormuksen ja alkaa kerätä omaa örkkiarmeijaansa sormuksen avulla, mutta lopulta sormus pettää hänet. Lisäksi peliä varten julkaistu ladattava lisäosa Bright Lord kertoo, kuinka Celebrimbor joutui vangiksi Mordoriin.
Cartosat

Cartosat on intialainen kaukokartoitussatelliittien sarja, jotka toteuttaa Intian avaruusjärjestö.
Ensimmäiset Cartosat-nimen saaneet satelliitit olivat IRS-satelliitteja, akronyyminsäkin mukaan "intialainen kaukokartoitussatelliitti". Myös myöhemmät satelliitit on kehitetty alkuperäisen IRS-satelliitin perustalta.
Cartosat-2A

Cartosat-2A laukaistiin 28. huhtikuuta 2008. Se korvaa Cartosat-2 satelliitin, johon ilmeisesti tuli sen laukaisun aikana vaurioita.
Cartosat-2A on varustettu yhdellä pankromaattisella kameralla. Kuvien resoluution on alle yksi metri ja kuvan leveys on 10 km. Satelliitin asentoa voidaan suunnata 45 astetta nopeasti. Satelliitin ratakorkeus on 630 km.
Cartosat-2B

Satelliitti laukaistaan 5. toukokuuta 2010.
Caribbean Football Union

| Caribbean Football Union |
| --- | --- |

Perustettu:  28. tammikuuta 1978
Jäsenet:  31 jäsenliittoa
Presidentti:  Gordon Derrick
Kattojärjestö:  CONCACAF
Infobox OKNimi-testi OK: 
Caribbean Football Union (CFU) on Karibian nimellinen jalkapalloliitto. Se edustaa 25:ttä FIFAn jäsenmaata ja kuutta FIFAan kuulumatonta maata Karibialla sekä muualla Pohjois- ja Etelä-Amerikassa. Liitto perustettiin vuonna 1978 ja sen jäsenet kuuluvat Pohjois-Amerikan jalkapalloliittoon eli CONCACAFiin.
Liitto sai kansainvälistä huomiota, kun se paljasti, että FIFAn presidentiksi pyrkinyt Mohammed bin Hammam oli tarjonnut jokaisen jäsenliiton edustajalle 40 000 Yhdysvaltain dollaria CFU:n kokouksessa vuonna 2011. Useat olivat hyväksyneet tarjouksen. Tämä johti monien CFU:n tärkeimpien jäsenten sulkemiseen jalkapallosta.
Jäsenmaat > Nykyiset jäsenmaat

Anguilla
Antigua ja Barbuda
Aruba
Bahamas
Barbados
Bermuda
Bonaire
Brittiläiset Neitsytsaaret
Caymansaaret
Curaçao
Dominica
Dominikaaninen tasavalta
Grenada
Guadeloupe
Guyana
Haiti
Jamaika
Kuuba
Martinique
Montserrat
Puerto Rico
Ranskan Guayana
Saint Kitts ja Nevis
Saint Lucia
Saint Martin
Saint Vincent ja Grenadiinit
Sint Maarten
Suriname
Trinidad ja Tobago
Turks- ja Caicossaaret
Yhdysvaltain Neitsytsaaret
Näistä Bonaire, Guadeloupe, Martinique, Ranskan Guayana, Saint Martin sekä Sint Maarten eivät kuulu FIFAan.
Kilpailut

Caribbean Cup on CFU:n järjestämä epäsäännöllisin väliajoin pidettävä Karibian maiden mestaruusturnaus. Samalla se toimii CFU:n jäsenten karsintaturnauksena Pohjois-Amerikan mestaruusturnaukseen CONCACAF Gold Cupiin, kun turnauksen neljä parasta pääsevät seuraavaan järjestettävään Gold Cupiin.
CFU Club Championship on joka kausi järjestettävä Karibian seurajoukkueturnaus. Turnauksen voittaja etenee suoraan CONCACAF Champions Leagueen, ja toiseksi, kolmanneksi ja neljänneksi sijoittuneet pääsevät CONCACAF Leagueen, joka toimii karsintaturnauksena CONCACAF Champions Leaguelle.
Caroline Berg

| Caroline Berg> Henkilötiedot |
| --- | --- |
Syntynyt: 14. helmikuuta 1968 (ikä 56)
Muut tiedot
Yritys:  Axel Johnson AB
Asema:  hallituksen puheenjohtaja
Hallitusjäsenyydet:  Dustin Group, Nordstjernan, Axfood, Axfast
Tutkinnot:  Middlebury College, USA (B.A., 1991)
Vanhemmat:  Antonia Ax:son Johnson ja Nils Mörner
Caroline Beatrice Palaemona Mörner Berg (o.s. Mörner, 14. helmikuuta 1968) on ruotsalainen yritysjohtaja. Hän edustaa Axel Johansonin vuonna 1873 perustaman Axel Johnson -konsernin omistajien viidettä sukupolvea. Hän toimii konsernin tukholmalaisen tytäryhtiö Axel Johansson AB:n hallituksen puheenjohtajana ja on usean muun konsernin tytäryhtiön hallituksessa. Axel Johansson AB pitää hallussaan 50 prosentin osuutta Tukholman pörssissä noteeratusta vähittäis- ja tukkukauppayhtiöstä Axfoodista.
Hänen äitinsä on Ruotsin rikkain nainen, miljardööri, ja Axel Johnson -konsernin suurimman omistuksen isänsä kuoltua vuonna 1982 perinyt Antonia Ax:son Johnson (s. 1943).  Ax:son Johanson toimi konsernin hallituksen puheenjohtajana maaliskuuhun 2015 saakka, jolloin konsernin hallituksen puheenjohtajuus siirtyi Bergille. Hänen isänsä on yritysjohtaja, kreivi Nils Mörner.
Hän opiskeli vuosina 1987–1991 Middlebury Collegessa Yhdysvalloissa (BA, viestintä ja psykologia). Hän on toiminut Axel Johanson -konsernin yrityksissä vuodesta 2005. Tätä ennen hän työskenteli muun muassa televisio- ja elokuvatuotannoissa Strix Televisionille ja ZTV:lle 1992–1993, oli dokumenttikuvaajana Sveriges Televisionille 1994–2000 ja oli elokuvatuottajana Middlebury Collegessa 2001–2003.
Aiheesta muualla

LinkedIn-sivustolla
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Caroline Berg –  Mm. henkilön koko nimi, syntymäpvm ja filmi/elokuvaura svwikistä. Näille kaivataan lähdettä.
Käännös suomeksi
Celebrity Big Brother 2002

| Celebrity Big Brother 2002 |
| --- | --- |
Maa:  Iso-Britannia
Esittäminen
Verkko:  Channel 4
Ensimmäinen esitys:  20.marraskuuta 2002
Viimeinen esitys:  29.marraskuuta 2002
Jaksojen määrä:  12
Celebrity Big Brother 2002 oli Ison-Britannian Big Brotherin toinen kausi, jolla kilpaili vain julkisuuden henkilöitä. Talossa asui kauden aikana kuusi henkilöä. Kaikki puhelinäänestyksen tuotot lahjoitettiin hyväntekeväisyyteen. Kauden voitti muusikko Mark Owen.
Asukkaat

| Nimi | Sija |
| --- | --- |
Mark Owen: Voittaja (Päivä 10)
Les Dennis: 2. sija (Päivä 10)
Melinda Messenger: 3. sija (Päivä 10)
Sue Perkins: Häädetty Päivänä 9
Anne Diamond: Häädetty päivänä 7
Goldie: Häädetty Päivänä 5

Ison-Britannian Big Brother
| --- | --- |
Normaalituotantokaudet:  1 (2000) | 2 (2001) | 3 (2002) | 4 (2003) | 5 (2004) | 6 (2005) | 7 (2006))  |  8 (2007) |  9 (3008) |  10 (2009) |  11 (2010) | 12 (2011) |  13 (2012) | 14 (2013)
Julkkistuotantokaudet:  1 (2001) ·  2 (2002) ·  3 (2005) ·  4 (2006) ·  5 (2007) ·  6 (2009) ·  7 (2010) ·  8 (2011) ·  9 (2012)  ·   10 (2012) |  11 (2013) |  12 (2013)
Spin-offtuotantokaudet:  Teen Big Brother | Big Brother Panto | Big Brother: Celebrity Hijack | Ultimate Big Brother
Muut artikkelit:  Big Brother | Endemol | Channel 5 | Channel 4 | Jade Goody
Caroline Beil

Caroline Beil (2014)
Caroline Beil (2012)
Caroline Beil (s. 3. marraskuuta 1966 Hampuri, Länsi-Saksa) on saksalainen näyttelijä ja televisiojuontaja. Hän näyttelee Lemmen viemää -sarjassa henkilöä nimeltä Fiona Marguardt.
Beililla on kumppaninsa Pete Dwojakin kanssa poika.
Aiheesta muualla

Caroline Beil Internet Movie Databasessa. (englanniksi)
http://www.caroline-beil.de/
Charlie Hall

Charles ”Charlie” Hall (19. elokuuta 1899 Birmingham, Iso-Britannia – 7. joulukuuta 1959 North Hollywood, Kalifornia, Yhdysvallat) oli yhdysvaltalainen näyttelijä, joka esiintyi muun muassa Laurelin ja Hardyn komediaelokuvissa 1920- ja 1930-lukujen aikana.
Hall syntyi Birminghamissa Englannissa. Hänen väitetään nuoruudessaan kuuluneen kuuluisan Fred Karnon vaudevilleseurueeseen, vaikkakaan siitä ei ole kirjallisia todisteita. Hall saapui Yhdysvaltoihin 1920-luvun alussa, ja siten hänelle sukeutuikin yli 30 vuoden elokuvaura Hollywoodissa ystävänsä, elokuvakoomikko Bobby Dunnin (1890–1937) avustuksella. Hänet nähtiin esimerkiksi Buster Keatonin ja Charley Chasen elokuvissa, mutta parhaiten hänet muistetaan yleisesti piskuisten ja pahantuulisten miesten rooleista Laurelin ja Hardyn Ohukainen ja Paksukainen -komediaelokuvissa. Hall oli muista Laurelin ja Hardyn elokuvien konnaroolien esittäjistä poiketen pienikokoinen, ainoastaan 164 senttiä pitkä. Hänellä oli myös vahva brittiaksentti, minkä vuoksi hänelle ei kirjoitettu heidän elokuvissaan paljoa vuorosanoja.
Hall esiintyi Laurelin ja Hardyn elokuvissa vuodesta 1923 alkaen lähinnä pienissä sivurooleissa, kuten lyhytelokuvissa The Second Hundred Years (1927), The Battle of the Century (1927), Two tars (1928), Hotellissa tapahtuu (1929), Kämppäkaverin kihti (1934), Kommellusten ketjukauppa (1935) sekä kaksikon palkitussa lyhytelokuvassa Muuttomiehet pulassa (1932). Lyhytelokuvien lisäksi hän esiintyi useassa kaksikon kokoillan elokuvassa. Hall oli mukana Laurelin ja Hardyn elokuvien sivurooleissa 47 kertaa, useammin kuin kukaan muu[lähde? ]. Hänen viimeiseksi kaksikon elokuvakseen jäi Lattapäät lainehilla (1940), missä hän esiintyi hotellivirkailijan roolissa.
Hall näytteli urallaan kaikkiaan yli 250 elokuvassa, joista viimeiseksi jäi lyhytelokuva So You Wanna Play Piano (1956). Hän kuoli 60-vuotiaana vuonna 1959.
Aiheesta muualla

Charlie Hall Internet Movie Databasessa. (englanniksi)
Celebrity Century

| Celebrity Century |
| --- | --- |
 Celebrity Century
Tyyppi:  Risteilyalus
Lippuvaltio:   Malta
Kotipaikka:  Valletta
IMO-numero:  9072446
MMSI-numero:  249054000
Tunnuskirjaimet:  9HJI9
Aiemmat nimet:  Century (1995–2006)
Omistaja:  Blue Sapphire Marine
Rakennustelakka:  Meyer Werft, Papenburg, Saksa
Rakennusnumero:  637
Luovutettu:  1995
Neitsytmatka:  20. joulukuuta 1995
Tekniset tiedot
Pituus:  248 m
Leveys:  32 m
Syväys:  7,6 m
Bruttovetoisuus:  39002 brt
Bruttovetoisuus (GT):  71545
Nopeus:  39,8 km/h
Nopeus:  21,5 kn
Hyttejä:  1 814
Miehistö:  843
Celebrity Century, aiemmin Century, on maltalaisen Blue Sapphire Marinen omistama Century-luokan risteilyalus, jota operoi Celebrity Cruises. Alus on Celebrity Cruisesin laivaston lippulaiva yhdessä Millennium-luokan aluksen Celebrity Constellationin sekä uuden Solstice-luokan Celebrity Solsticen kanssa. Century-luokan muut alukset ovat Mein Schiff 1 (aiemmin Celebrity Galaxy) ja Mein Schiff 2 (aiemmin Celebrity Mercury).
Liikennöinti

Alus laskettiin vesille 1995 ja se oli viisi viikkoa kuivatelakalla huhtikuussa 2006, jolloin se huollettiin täysin.
Joulukuun lopulla 2013 ilmoitettiin aluksen siirrosta CDF Croisières de Francelle vuonna 2015.
Brendan Fraser

| Brendan Fraser |
| --- | --- |
 Brendan Fraser (2022)
Henkilötiedot
Koko nimi:  Brendan James Fraser
Syntynyt: 3. joulukuuta 1968 (ikä 55) Indianapolis, Indiana, Yhdysvallat
Näyttelijä
Aktiivisena:  1991–
Merkittävät roolit:  Rick O'Connell  Muumio-elokuvasarja   Ykä   Viidakon Ykä   Charlie    The Whale
Palkinnot
 Parhaan miespääosan Oscar 2022 The Whale 
Aiheesta muualla
www.brendanfraser.com
IMDb 
Elonet
Brendan James Fraser (s. 3. joulukuuta 1968 Indianapolis, Indiana, Yhdysvallat) on kanadalais-yhdysvaltalainen näyttelijä. Hän tuli uransa alussa tunnetuksi farssimaisista komedioista ja komediallisista seikkailuelokuvista, kuten Viidakon Ykästä sekä Muumiosta ja sen jatko-osista. Fraser kärsi 2010-luvun henkilökohtaisista ongelmista, eikä hän saanut moneen vuoteen kunnollisia rooleja. Hän palasi pääosaan elokuvassa The Whale (2022), josta Fraser palkittiin parhaan miespääosan Oscarilla.
Nuoruus ja opiskelu

Brendan Fraser syntyi Yhdysvaltain Indianapolisissa kanadalaisille vanhemmille, ja hänellä on kaksoiskansalaisuus. Brendanin isä oli Kanadan matkailuviranomainen, ja perhe joutui muuttamaan useasti työn takia. Perheessä oli yhteensä neljä lasta, joista Brendan on nuorin.
Fraser alkoi näytellä teatterissa varhaisteini-iässä, jolloin hän asui Seattlessa, mihin hän muutti myöhemmin takaisin käydäkseen collegea. Hän valmistui 1990 Cornish College of the Artsista ja muutti pian sen jälkeen Los Angelesiin.
Ura > Ensimmäisistä elokuvista menestyksiin

Fraserin ensimmäinen elokuva oli Mimmikisa (1991). Seuraavana vuonna hän sai roolin elokuvasta California Man – svengaava fossiili, jossa hän näytteli sulatettua luolamiestä. Elokuva menestyi taloudellisesti, ja Fraser sai kehuja suorituksestaan. Fraserin seuraava elokuva School Ties (1992) oli draama, mutta hänet tunnettiin seuraavien vuosien ajan erityisesti hassuista komediarooleista.
School Tiesin jälkeen Fraser teki screwballkomediat Kaikella kunnialla (1994) ja Sekopäät (1994). Fraserin varsinainen läpimurto oli komediaelokuva Viidakon Ykä (1997), joka perustuu vanhaan animaatiosarjaan. Hän sai kehuja myös romanttisesta elokuvasta Rakkauden happea (1997) ja elämäkerrasta Gods and Monsters, jossa hän näytteli homoseksuaalin James Whalen nuorempaa puutarhuria, jonka kanssa tämä ystävystyy.
Fraser esitti arkeologi-seikkailija Rick O’Connellia elokuvassa Muumio, joka oli vanhojen klassikkokauhuelokuvien eräänlainen kunnianosoitus. Muumio oli vuoden 1999 toiseksi katsotuin elokuva maailmassa, ja sille tehtiin kaksi jatko-osaakin. Fraser palasi O’Connelliksi jo vuonna 2001 elokuvassa Muumion paluu.
Fraser näytteli 2000-luvun alussa Muumio-elokuvien lisäksi hullunkurisissa komedioissa Monkeybone (2001) ja Looney Tunes: Taas kehissä. Hänen draamojansa olivat Hiljainen amerikkalainen (2002) ja Crash (2004). Viimeksi mainitusta Fraser oli saamassa parhaan näyttelijäkokoonpanon SAG-palkintoa. Fraser palasi vuonna 2008 O’Connellin rooliin elokuvassa Muumio: Lohikäärmekeisarin hauta. Samana vuonna ilmestynyt 3D-seikkailuelokuva Matka maan keskipisteeseen menestyi myös hyvin.
Ura > Henkilökohtaiset vaikeudet ja paluu

Fraser alkoi 2000-luvun ensimmäisellä vuosikymmenellä kärsiä henkilökohtaisista ongelmista, ja hänen 2010-luvun ensimmäiset elokuvat eivät saaneet menestystä. Sairaaladraama Extraordinary Measures (2010) ja Karvaturrit vastakarvaan (2010) olivat molemmat floppeja. Jälkimmäinen oli samantyylinen farssi kuin monet Fraserin varhaisuran elokuvat. Hän näytteli vuonna 2010 myös Broadway-näytelmässä Elling, jota kuitenkin esitettiin vain viikon.
Fraser oli tehnyt uransa aikana stunttinsa itse, ja hän joutui 2010-luvulla useisiin leikkauksiin. Häneltä leikattiin selkä, polvet ja äänihuulet. Hän kertoi myöhemmin, että hänet käytännössä kursittiin kolmanteen Muumio-elokuvaan kasaan teipillä ja jäällä. Fraser taisteli samaan aikaan myös oikeudessa ex-vaimonsa kanssa elatusmaksuista. Fraser väitti myös vuonna 2018, että Hollywood Foreign Press Associationin entinen johtaja Philip Berk olisi kourinut häntä vuonna 2003 järjestyssä tilaisuudessa. Berk on kiistänyt väitteen, mutta Fraser kertoi, että tapaus johti eristäytymiseen.
Fraser näytteli oikeastaan koko 2010-luvun pienimuotoisissa tuotannoissa, joista osa tehtiin suoraan DVD-levitykseen. Hän sai positiivista huomiota kuitenkin televisiosarjan The Affair kolmannella tuotantokaudella (2016–2017) ja sarjasta Trust.
Fraser oli jo palkattu Batgirl-elokuvan superrikollisen Tulikärpäinen rooliin, mutta elokuva lopulta hyllytettiin elokuussa 2022. Darren Aronofskyn ohjaama The Whale sai ensi-iltansa Venetsian elokuvajuhlilla syyskuussa 2022. Siinä Fraser näyttelee erakkomaista ja sairaalloisen ylipainoista englannin opettajaa, joka yrittää tutustua uudelleen tyttäreensä. Fraser sai roolista laajamittaista kriittistä kehua, ja hänet palkittiin roolisuorituksestaan parhaan miespääosan Oscarilla.
Fraser on eronnut ja hänellä on kolme poikaa.